El projecte educatiu Machina et Schola clausura la segona fase en l'IES Jorge Juan
20 de juny 2018

​ ![](/media/5blnqvrk/50ms-invitacio-cloenda-2018-001_cuerpo.jpg)  

El departament d’Educació de l'Ajuntament de Sagunt ha organitzat l'acte de clausura de la segona fase del projecte educatiu Machina et Schola. Este esdeveniment tindrà lloc demà, dijous 21 de juny, a les 19.30 hores, en el saló d'actes de l'IES Jorge Juan.

Machina et Schola és un projecte d'innovació educativa pioner en l'àmbit educatiu, fruit de la col·laboració entre Arcelor-Mittal com a patrocinador del projecte Machina et Schola i institucions públiques com l'Ajuntament de Sagunt, d'ensenyament com els cicles formatius i batxillerat de l'IES Clot del Moro, IES Camp de Morvedre, IES Jorge Juan, IES Eduardo Merello, Secció Jaume I, el IES Maria Moliner o l'associació assessora del projecte Ludere et Discere-Domus Baebia, que hi col·laboren.

A través d’este projecte es pretén fomentar el treball en equip dels diferents centres educatius del municipi, així com ampliar el coneixement dels ciutadans sobre diferents aspectes de l'època romana i els materials utilitzats mitjançant l'exposició pública de les peces fabricades en cada etapa del projecte Machina et Schola i que s'exposaran en la futura àrea de la Domus, amb tallers d'aprenentatge de la cultura clàssica orientada a un públic familiar.

  
A l'acte, que estarà obert a tot el públic, es presentaran tots els projectes preparats durant el curs 2017-2018 i en els quals s'ha treballat el Teatre Romà, des d'una visita virtual en 3D, la creació amb tecnologia impressió 3D d'un Teatre Romà a escala, el disseny de cartells, estructura metàl·lica que forma puzles del Teatre Romà i altres propostes. Per finalitzar se'ls farà lliurament d'un distintiu per la dedicació i l'entrega en este projecte.

  
El regidor d'Educació, José Manuel Tarazona ha destacat que esta col·laboració en xarxa en l'àmbit educatiu "**permet fer valdre la capacitat, les aptituds i coneixements que s'imparteixen en els nostres instituts i centres educatius gràcies a un projecte que es consolida i que té com a patrocinador una empresa com Arcelor-Mittal compromesa amb projectes educatius i culturals tan destacats i pioners com Maquina et Schola, a més a més, en un any tan significatiu per a nosaltres com este que hi som Capital Cultural Valenciana. Les sinèrgies sempre sumen i demostren que si les fem valdre, som un poble amb molt de present i futur**".

![](/media/exxbcnlj/50img_2617_cuerpo.jpg)  
_Cloenda de la primera fase, celebrada en juny de 2017_  

Machina et Schola es tracta d'una iniciativa plantejada per ArcelorMittal que encaixa en l'estratègia de RSC (Responsabilitat Social Corporativa) de la multinacional de l'acer i que, a més, s'alinea amb el principi de suport als denominats projectes STEM, amb els quals es reforça el coneixement dels alumnes en quatre disciplines acadèmiques: ciències, tecnologia, enginyeria i matemàtiques. Consta de tres fases, la segona que ha tingut lloc este curs i s'ha dedicat al Teatre Romà, i el següent que es desenvoluparà el pròxim curs, tindran com a protagonista l'Amfiteatre.

  
Esta iniciativa té com a objectiu prioritari la recuperació històrica de l'ús que s'ha donat a l'acer i, posteriorment, als metalls a Sagunt, prenent com a punt de partida l'època romana, concretament durant este segon any el Teatre Romà. Sota este prisma, els centres educatius han treballat en diferents modalitats amb la finalitat de recrear aquells aspectes característics de l'etapa i l'escenari romà.

![](/media/c2cbah0b/50img-20180205-wa0058-1-_cuerpo.jpg)  
  
 

​

*   [](http://www.facebook.com/sharer.php?u=https://aytosagunto.es/va/actualitat/el-projecte-educatiu-machina-et-schola-clausura-la-segona-fase-en-l-ies-jorge-juan/ "Facebook")
*   [](http://twitter.com/share?url=https://aytosagunto.es/va/actualitat/el-projecte-educatiu-machina-et-schola-clausura-la-segona-fase-en-l-ies-jorge-juan/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-projecte-educatiu-machina-et-schola-clausura-la-segona-fase-en-l-ies-jorge-juan/ "Linked In")
*   [](mailto:?body=https://aytosagunto.es/va/actualitat/el-projecte-educatiu-machina-et-schola-clausura-la-segona-fase-en-l-ies-jorge-juan/)